การเรียนโฟนิคส์ (Phonics) จะช่วยให้ผู้เรียนสามารถออกเสียงได้ถูกต้องและใกล้เคียงกับเจ้าของภาษามากที่สุด โดยเป็นการเรียนจากความเข้าใจไม่ต้องอาศัยการท่องจำ เพราะจะต้องแยกสะกดและผสมคำอ่านได้ด้วยตนเอง ทำให้มีความสามารถในการจำศัพท์ต่างๆได้เร็วขึ้น ออกเสียงคำต่างๆได้ดีขึ้น ซึ่งจะส่งผลให้มีความสามารถในการสื่อสารภาษาอังกฤษได้ดีและมีสำเนียงถูกต้องชัดเจน   โดยการเรียนภาษาอังกฤษที่ดี สามารถเริ่มได้ตั้งแต่อายุยังน้อย เพราะหน้าต่างทางด้านภาษาจะปิดเมื่ออายุประมาณ 8 ขวบ ซึ่งหากเรียนภาษาที่สองหลังจากนี้ก็สามารถทำได้เพียงแต่จะซึบซับได้ช้ากว่าเด็กที่เรียนมาตั้งแต่อายุยังน้อย การเริ่มเรียนตั้งแต่ยังเล็กจึงจะเป็นรากฐานของการสื่อสารภาษาอังกฤษที่ดีในอนาคต